# **DECIZIA ETAPEI DE ÎNCADRARE**

## Nr. 00 din 00.00.2018

Proiect

Ca urmare a solicitării de emitere a acordului de mediu adresate de **S.C. Santa Fantasy S.R.L.**, cu sediul în orașul Şimleu Silvaniei, Str. Gheorghe Lazăr, bloc L25, ap. 7, județul Sălaj, înregistrată la APM Salaj cu nr. 4990/09.04.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 22.10.2018, că proiectul: ***Demolare atelier mecanic și vinificație, centru de vinificație, cântar, cabină poartă, foișor și 6 magazii,*** propus a fi amplasat în orașul Șimleu Silvaniei, str. Partizanilor, nr. 45, jud. Sălaj, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa 2 la pct. 13, lit a);

b) Caracteristicile proiectului:

b1) mărimea proiectului: Suprafaţa totală a terenului ocupată de obiectiv este de 6.852 mp, din care suprafaţa construită este de 999 mp. Suprafaţa celor 8 construcţii propuse spre demolare este de 803 mp.

Construcţiile propuse pentru demolare au următoarele caracteristici:

1. Atelier mecanic şi vinificaţie, având numărul de identificare C1, în Cartea funciara cu nr. 54180: construcţie parter cu suprafaţa construită de 327 mp;
2. Centru de vinificaţie având numărul de identificare C2, în Cartea funciara cu nr. 54180: construcţie P+ 1, cu suprafaţa construită de 57 mp;
3. Cântar, având numărul de identificare C3, în Cartea funciara cu nr. 54180: construcţie platformă cu suprafaţa construită de 20 mp;
4. Cabină poartă, având numărul de identificare C4, în Cartea funciara cu nr. 54180: construcţie parter cu suprafaţa construită de 28 mp;
5. Chioşc, având numărul de identificare C5, în Cartea funciara cu nr. 54180: construcţie parter cu suprafaţa construită de 15 mp;
6. Foişor- având numărul de identificare C7, în Cartea funciara cu nr. 54180: construcţie parter cu suprafaţa construită de 10 mp;
7. 6 Magazii: având numărul de identificare C8, în Cartea funciara cu nr. 54180: construcţie parter având 6 compatimentări de înmagazinare cu suprafaţa totală construită la sol de 300 mp.
8. Post trafo având numărul de identificare C9, în Cartea funciara cu nr. 54180: construcţie parter având 3 compatimentări ce adăpostes celulele de medie tensiune, transformatorul şi sistemul de distribuţiea energiei electrice de joasă tensiune, cu suprafaţa totală construită la sol de 38 mp.

La demolarea construcţiilor s-au prevăzut următoarele lucrări/etape principale:

* + dezechiparea construcţiilor;
	+ desfacerea invelitorilor bituminoase de pe şarpante de lemn;
	+ deasfacerea învelitorilor bituminoase de pe terase (pe suport rigid);
	+ desfacerea învelitorilor din tablă ondulată sau cutată;
	+ desfacerea învelitorilor din ţiglă ceramică;
	+ desfacerea şarpantelor pe ferme metalice;
	+ demolarea planşeelor din beton armat monolit;
	+ demolarea zidăriei la clădiri parter;
	+ demolarea inchiderilor din tablă cutată cu sau fară izolaţie termică;
	+ demolarea fundaţiilor.

 b2) cumularea cu alte proiecte: nu este cazul;

b3) utilizarea resurselor naturale:

- alimentarea cu apă a obiectivului: nu este cazul;

*-* alimentarea cu energie electrică*:* nu este cazul;

b4) evacuarea apelor uzate: nu este cazul;

b5) producţia de deşeuri: conform Legii nr. 211/2011(r1), privind regimul deşeurilor, cu modificările și completările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

- lucrările necesare organizării de şantier constă în: organizarea de şantier se va face în cadrul incintei studiat și constă în depozitări temporare de materiale şi asigurarea mijloacelor umane;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: orașul Șimleu Silvaniei, str. Partizanilor, nr. 45, jud. Sălaj.

c1) utilizarea existentă a terenului: conform certificatului de urbanism nr. 78/29.05.2018 emis de Primăria Șimleu Silvaniei, terenul este situat în intravilan înainte de 1990 și este proprietatea SC Santa Fantasy SRL.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

 d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

Condiţiile de realizare a proiectului:

a). Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b). În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

c).Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.

d). Respectarea prevederilor actelor/avizelor emise de alte autorităţi pentru prezentul proiect.

e). Realizarea reţelelor de canalizare etanşe pentru a preveni poluarea solului şi a pânzei freatice.

f). Respectarea prevederilor Ord. 119/2014, privind nivelul de zgomot.

g). Înterzicerea depozitării direct pe sol a deşeurilor sau a materialelor cu pericol de poluare.

h). Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

cons. Hajnalka Mate - György